Elisabeth Margue

D'Elisabeth Margue, gebuer de 7. Abrëll 1990 an der Stad Lëtzebuerg,Fiche op vdl.lu (gekuckt 2022-09-13). ass eng lëtzebuergesch Affekotin a Politikerin (CSV). Zanter dem 17. November 2023 ass si Justizministesch an Delegéiert Ministesch fir Kommunikatioun a Meedien, souwéi fir d'Relatioune mam Parlament, an der Regierung Frieden-Bettel.Assermentation des membres du gouvernement 2023. gouvernement.lu, 17.11.2023.

 Karriär 
D'Elisabeth Margue huet no hirer Première am Lycée de garçons Luxembourg zu Paräis (Sorbonne an Assas) an op der London School of Economics and Political Sciences Droit studéiert an dëse Studium mat engem Master, souwéi engem LL.M., ofgeschloss.

Den 11. Oktober 2022 ass si, als nächstgewielt op der Zentrumslëscht vun der CSV bei den 2018er Chamberwalen, an d'Chamber nogeréckelt, fir d'Viviane Reding, déi hiert Mandat néiergeluecht hat."CSV-Deputéiert Viviane Reding huet hir Demissioun agereecht." rtl.lu, 13.09.2022. Bei de Chamberwale vum 8. Oktober 2023 gouf si erëmgewielt. Si huet op hiert Deputéiertemandat verzicht, fir de 17. November 2023 Ministesch fir Justiz, an Delegéiert Ministesch fir Medien a Kommunikatioun, a fir d'Bezéiunge mam Parlament, ze ginn.

Bis zu hirer Vereedegung als Ministesch, am November 2023, war si zanter 2016 Member vum Barreau vun der Stad Lëtzebuerg, zanter 2017 Member vum Stater GemengerotDavid Thinnes: "So sieht der neue Gemeinderat der Stadt Luxemburg aus." wort.lu [w+], 12.07.2023. a Senior-Associée an der Affekoten-Etüd Arendt & Medernach.Fiche op medernach.com (gekuckt 2022-09-13).

D'Elisabeth Margue war vun 2016 bis 2018 Presidentin vun der CSJ. Si war du vun 2019 bis 2023 Co-Parteipresidentin vun der CSV an ass zanterhier Presidentin vun där Partei.
"Claude Wiseler demissionéiert als Co-Parteipresident vun der CSV." rt.lu, 27.11.2023.

Si ass Mamm vun engem Meedchen.

 Um Spaweck 

Kategorie:Justizministere vu Lëtzebuerg
Kategorie:Lëtzebuergesch Ministeren
Kategorie:Lëtzebuergesch Deputéiert
Kategorie:Lëtzebuergesch Affekoten
Kategorie:Gebuer 1990